NGC 2608

NGC 2608 (tiež známa ako Arp 12) je špirálová galaxia s priečkou v súhvezdí Rak, ktorú objavil britsko-nemecký astronóm William Herschel 12. marca 1785. Nachádza sa vo vzdialenosti 93 miliónov svetelných rokov. Má priemer 62 000 svetelných rokov, to je asi 60% priemeru našej Galaxie. Halton Arp ju zaradil do svojho katalógu podivných galaxií (vydaného roku 1966) medzi galaxie s rozdvojeným špirálovým ramenom. Arp poznamenal, že jej jadro je možno zdvojené alebo sa tam premieta hviezda. Teraz sa považuje za dvojicu interagujúcich galaxií.

Jej zdanlivá hviezdna veľkosť je 12,2.

Supernovy 
Boli v nej pozorované dve supernovy:
SN 1920A objavil nemecký astronóm Max Wolf. Bola extrémne žiarivá, 17. decembra 1920 dosiahla maxima o hodnote 11,7 magnitúdy. Bola zaradená ako anomálna a verí sa, že jej výbuch bol výsledkom „úplne iného mechanizmu“.
SN 2001bg objavil 9. mája 2001 anglický lovec supernov Tom Boles (z Coddenhamu, Suffolk) pomocou teleskopu typu Schmidt-Cassegrain s priemerom 36 cm. Pri objave mala 14 magnitúd, v maxime okolo 13,7. Podľa spektra je to typická supernova Ia.

Pozri aj 
 Zoznam NGC objektov

Zdroj 

Súhvezdie Rak
Špirálové galaxie s priečkou
2608
012
0024111
Astronomické objekty objavené v roku 1785